
JUDEŢUL PRAHOVA

ORAŞ BOLDEŞTI-SCĂENI
                     
CONSILIUL LOCAL
HOTĂRÂRE

- privind aprobarea reorganizării aparatului de specialitate al primarului oraşului Boldeşti-Scăeni
Având în vedere: 

- referatul de aprobare, înregistrat sub nr.2115/8.02.2024, prin care primarul oraşului Boldeşti-Scăeni propune aprobarea reorganizării aparatului de specialitate al primarului oraşului Boldeşti-Scăeni;

- raportul de specialitate întocmit de compartimentul de resort, înregistrat sub nr. 2116/8.02.2024;
- Legea nr. 296/2023 privind unele măsuri fiscal bugetare pentru asigurarea sustenabilității financiare a României pe termen lung;
- dispoziţiile art. 518 din Ordonanţa de Urgenţă a Guvernului, nr. 57/2019 privind Codul administrativ, cu modificările şi compeltările ulterioare;
- Ordinul nr. 3040/114/670 din 29.01.2024 al ministrului educaţiei, al ministrului sănătăţii şi al ministrului dezvoltării, lucrărilor publice şi administraţiei pentru aprobarea Procedurii privind predarea - preluarea personalului medical de specialitate din unităţile de învăţământ preuniversitar de stat, inclusiv din unităţile de învăţământ special de stat şi a celui din creşele publice arondate unităţilor de invăţământ preuniversitar de stat în structura de personal medico-sanitar angajat de autorităţile administraţiei publice locale;

- adresele nr. 6401/19.04.2023 şi  nr. 17293/10.11.2023 din partea Instituției Prefectului – Județul Prahova;
- adresa Inspectoratului Şcolar Judeţean Prahova, nr. 508/30.01.2024 şi adresa nr. 176/5.02.2024 din partea Şcolii Gimnaziale nr. 2;
- avizul secretarului general al oraşului Boldeşti-Scăeni, înregistrat sub nr.2118/8.02.2024;

- avizul comisiei de specialitate nr. 3 – juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local,

În temeiul prevederilor art. 129 alin. (2) lit. a) şi alin. (3) lit. c), ale art. 139 alin. (1) şi ale art. 196 alin. (1) lit. a) din O.U.G. nr. 57/2019 privind Codul administrativ,

Consiliul Local al oraşului Boldeşti-Scăeni, întrunit în şedinţa publică extraordinară în data de 13.03.2024, adoptă prezenta hotărâre:
Art.1. Numărul maxim de posturi corespunzător oraşului Boldeşti-Scăeni, stabilit potrivit pct. 1 din Anexa la  Ordonanța de urgență a Guvernului nr. 63/2010 şi Legii nr. 296/2023, este de 82 posturi.

Art.2. Se aprobă reorganizarea aparatului  de specialitate al primarului oraşului Boldeşti-Scăeni, ca urmare a reducerii numărului de posturi şi a aplicării prevederilor art. XVII, XX-XXII din Legea nr. 296/2023. 
Art.3. Se aprobă înființarea unui post de asistent medical principal în structura de personal din cadrul Serviciului public comunitar local de evidentă a persoanelor şi administraţie - compartimentul ,,Sănătate, cabinete medicale şcolare”.
Art.4 Se aprobă organigrama şi statul de funcţii ale aparatului de specialitate al primarului oraşului Boldeşti-Scăeni, întocmite potrivit articolele mai sus menţionate, conform anexelor nr.1 şi nr.2, care fac parte din prezenta hotărâre.

Art.5. Prezenta hotărâre intră în vigoare începând cu data de 01.04.2024, dată la care Hotărârea Consiliului Local nr. 191/19.12.2023 privind aprobarea reorganizării aparatului de specialitate al primarului oraşului Boldeşti-Scăeni îşi încetează aplicabilitatea.
Art.6. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

